Birlashgan Arab Amirliklarida Osiyo Kubogi yakuniga yetdi. Finalda Qatar terma jamoasi Yaponiyani 3:1 hisobida mag‘lub etib, o‘z tarixida ilk marotaba Osiyo chempioni bo‘ldi. Musobaqa g‘olibi sifatida qatarliklar 5 million dollarga ega bo‘lishdi. Finalchi Yaponiya – 3 million, yarimfinalchilar BAA va Eron 1 million, qolgan terma jamoalar 200 ming dollar mukofot olishdi. Yaponiya eng intizomli terma jamoa sifatida Feyr-pley sovrinini qo‘lga kiritdi. Shaxsiy sovrinlarning barchasi qatarlik futbolchilarga nasib qildi. Musobaqaning eng yaxshi to‘purari – Ali Almu’iz (Qatar, 9ta gol). Eng yaxshi futbolchi – Ali Almu’iz (Qatar). Eng yaxshi darvozabon – Sa’d Ash-Shib (Qatar).